 Ndayikazane - Tilwane - Ningizimu AfrikaNdayikazane Phacochoerus africanusTindayikazane tilwane letitsandza sikhatsi sasemini futsi ticitsa sikhatsi sato tifuna kudla. Tivama kutfolwa ngemacembu emindeni. Tindayikazane tinemkhuba lohlukile wekuguca ngemadvolo angembili tibe tidla bese tiyaluka endzaweni letiyijwayele. Tilala emigodzini ebusuku, lapho tingenisa umsila kucala. Ngekukhululeka, emacembu lamatsatfu ayahlangana, lokufaka ingulubo yesiganga, emacembu aletindvuna kanye nelicembu leliphetfwe ngulendzala lensikati.Emacembu alamasikati afaka lendzala yaletinsikati kanye nalamancane ayo kanye nalenemnyaka itelwe. Tingulube tesiganga atiyidlali inzima yekunakekela tingulube letincane futsi atikajwayeli kuhlangana naletinsikati ngaphandle kwencubo yekuhlanganiswa. Ngenca yekuhlangana naletinengi letehlukene, yomibili lemilili idibana nalengutulu kwayinye. Tindayikazane tivama kutfolwa emigodzini yemanti lapho tigubha umgodzi eceleni kwelichibi kanye nekugicika edzakeni ngemfutfo lomkhulu.Tindayikazane tinendzawo levulekile letiyikhonako, noma indlela lesakateke ngayo ikhombisa kuvana lokucinile nendzawo yemahlashana levulekile.Tindayikazane tisakatekile, futsi atitfuswa lutfo la Ningizimu Afrika. Tisabonakala ngebumvelo laphumela emapulazini labanti, futsi tibuyiselwa etindzaweni lapho kwatiwa kutsi kute tihlobo tato. Tiyatfolakala nase Zimbabwe, Botswana, Mozambique, Kenya, Zambia kanye nase Tanzania. Tivela endzaweni lenetjani levulekile lenemigodzi yemanti kanye netindzawo letimanti letise Kruger Natioanal Park.BatingeliLetincane tingatsatfwa tingcilungculu kanye nabo Jakalazi nema Bhubesi, Hyena, Cheetah, Tingwe kanye neTingwenya lekungutona tititsa letinkhulu tetindayikazane letikhulile.Sisindvo Lensikati: Emashumi lamane kuya kumashumi lasikhombisa ngema kgSisindvo Lendvuna: Emashumi lasitfupha kuya kulalikhulu ngema kgSikhatsi lesimitsako: Tinyanga letintsatfuInombolo yaletincane: Kusuka kuyinye kuya kuletisiphohlongo tingulube letincaneSigaba sekukhula: Tinyanga letilishumu nesiphohlongoSisindvo sekutala: Ngema gr lamakhulu lasitfuphaUmndeni: SuidaeLitubane leyiligijimako: Emashumi lamane ema km ngelihoraTimphondvo: Silinganiso salamatinyo lacijile langaphandle singema cm lamashumi lamabili nesihlanuYinyanga yeNyoni neye NgongoniEmasondvo akhe mancanyana kuanalawo engulube yesiganga, bese letingalo tivam kubhala kahle ku spoor.Lendayikazane ngulenye yetilwane letitsandvwako, legcamiswako kubobhayisikobho base Hollywood njenge The Lion King phindze yinye yetilwane letitsandvwa kutingelwa emahlashaneni ala Afrika nebatingeli labanengi labatingela bondayikazane labadzala nalabancane. 